Jos olet oikeutettu koko kuukaudelta sähköhyvitykseen, hyvityksen maksimimäärä on 700 €/kk ja omavastuu 90 €/kk. Jos olet vaihtanut myyjää tai sopimusta, et välttämättä ole oikeutettu hyvitykseen koko kuukauden ajalta. Tällöin hyvityksen maksimimäärä ja omavastuu huomioidaan sopimuksen voimassaoloajalta suhteessa kuukauden päivien määrään.
Esimerkki
Olet vaihtanut 5,95 c/kWh määräaikaisesta sopimuksesta 35,90 c/kWh määräaikaiseen sopimukseen 18.11.2022, olet oikeutettu hyvitykseen vain ajanjaksolta 18.-30.11. Hyvityksen maksimimääräsi on tuolloin 303,33 € ja omavastuuosuutesi 39 €.
700 €/kk ÷ 30 päivää X 13 päivää = 303,33 € hyvityksesi maksimimäärä
90 €/kk ÷ 30 päivää X 13 päivää = 39 € omavastuuosuuden määrä